สัปดาห์ที่ผ่านมา ระบบ Ai Mask รายงานผู้ไม่สวมใส่หน้ากากอนามัยและใส่หน้ากากอนามัยไม่ถูกต้อง มีแนวโน้มพบมากในช่วงวันหยุดเสาร์-อาทิตย์
แพทย์หญิง พรรณประภา ยงค์ตระกูล ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. กล่าวถึงระบบปัญญาประดิษฐ์ที่ถูกพัฒนาขึ้นมาเพื่อสนับสนุนการดูแลประชาชนในช่วงโควิด -19 หรือระบบ Ai Mask ว่าจากการรายงานระบบ Ai Mask ในวันที่ 28 มกราคม - 4 กุมภาพันธ์ 2564 พบว่ามีผู้ใส่หน้ากากอนามัยอย่างถูกต้องถึงร้อยละ 98 ซึ่งพื้นที่เขตดอนเมืองมีการปรับใส่หน้ากากอนามัยถูกต้องเพิ่มขึ้น นอกจากกนี้มีแนวโน้มในวันหยุดคือ เสาร์-อาทิตย์ พบว่ามีประชาชนใส่หน้ากากอนามัยไม่ถูกต้องและไม่ใส่หน้ากากอนามัย เพิ่มขึ้นอย่างชัดเจน ทั้งนี้เน้นย้ำให้ประชาชนใส่หน้ากากอนามัยอย่างถูกต้อง โดยเฉพาะช่วงออกไปข้างนอก เพื่อป้องกันการแพร่ระบาดโควิด -19